આંદોલનમાં ખેડૂતો પાસે કોઇ હથિયાર નહોતા, તો પછી પોલીસ તરફથી ગોળીબાર શા માટે કરવામાં આવ્યો? આ સવાલના બે અલગ-અલગ જવાબો સામે આવ્યા છે. મધ્ય પ્રદેશના ગૃહમંત્રી ભૂપેન્દ્ર સિંહે એનડીટીવીને જણાવ્યું હતું કે, 'પોલીસ તરફથી ગોળીબાર કરવામાં નથી આવ્યો, આ ગોળીબારની ઘટના અંગે જરૂરી તપાસના આદેશ આપવામાં આવ્યા છે. આંદોલન દરમિયાન અસમાજાકિ તત્વો દ્વારા ગોળીબાર કરવામાં આવ્યો હતો.' મધ્ય પ્રદેશના કલેક્ટરે બુધવારે આ અંગે કહ્યું કે, 'ગોળીબાર કરવાના કોઇ આદેશ નહોતા. મેં ખેડૂતોને આશ્વાસન આપ્યું છે કે, આ અંગે કડક પગલાં લેવામાં આવશે.'